Datum: 11. 04. 2024. godine

Broj: 02.3.1-14-36023/24-3

**Uslovi akcije U pola cijene, a najbolja. Moja TV**

**Član 1**

**Predmet ovih Uslova**

1. Ovi „Uslovi akcije U pola cijene, a najbolja. Moja TV“ (u daljem tekstu: Uslovi) utvrđuju specifičnosti pružanja i korištenja odabranih Moja TV paketa namijenjenih fizičkim licima (u daljem tekstu: Korisnik), za koje je Korisnik u toku trajanja akcije „U pola cijene, a najbolja. Moja TV“ (u daljem tekstu: Akcije) podnio zahtjev za korištenje.
2. Za sve što nije regulisano ovim Uslovima na odgovarajući će se način primijenit odredbe Opštih uslova za pružanje telekomunikacionih usluga BH Telecoma (u daljem tekstu: Opšti uslovi), Cjenovnika usluga u unutrašnjem i međunarodnom saobraćaju BH Telecoma (u daljem tekstu: Cjenovnik), Specifičnih uslova od Moja TV usluge i drugih specifičnih uslova usluga BH Telecoma koje Korisnik koristi.

**Član 2**

**Korisnici**

1. Ova Akcije je namijenjena samo Korisnicima koji zahtijevaju novi priključak nekog od Moja TV paketa iz Akcije, to jeste, benefiti Akcije se ne mogu iskoristiti na postojećim priključcima Moja TV usluge bez obzira da li su isti pod obaveznim trajanjem ugovornog odnosa ili ne.
2. Sa aspekta ove Akcije, novim Korisnikom se smatra:
   1. novi Moja TV korisnici, a što uključuje sve potpuno nove korisnike ili nove priključke postojećih korisnika (priključak na novoj/različitoj fizičkoj lokaciji);
   2. postojeći korisnici fiksne telefonske usluge i netFlat paketa koji uvlače predmetni priključak u Moja TV paket iz Akcije.
3. Ukoliko je postojeći korisnik Moja TV usluge raskinuo ugovor za Moja TV uslugu u toku trajanja Akcije, te zatim podnio zahtjev za ugovaranje Moja TV usluge po osnovu Akcije, isti se neće smatrati novim korisnikom i neće mu biti omogućeno ugovaranje Moja TV usluge po osnovu Akcije, međutim, imat će mogućnost da zaključi ugovor za Moja TV uslugu u skladu sa ponudom iz Cjenovnika.

**Član 3**

**Ugovor**

1. Ugovor po osnovu ove Akcije se zaključuje na neodređeno vrijeme, a sa obaveznim trajanjem ugovornog odnosa od 24 mjeseca.
2. Prijevremeni prestanak/prekid ugovora za Moja TV paket, u toku obaveznog trajanja, zbog razloga za koje je odgovoran Korisnik (na zahtjev ili krivicom Korisnika), podrazumijeva penale koji su utvrđeni u daljem tekstu ovih Uslova.
3. Po isteku obaveznog trajanja ugovornog odnosa po osnovu ove Akcije ili po isteku trajanja benefita, Korisnik nastavlja koristiti uslugu po važećem Cjenovniku, odnosno ne ostvaruje benefite iz ove Akcije.

**Član 4**

**Benefiti**

1. Benefiti Akcije su:

|  |  |  |  |
| --- | --- | --- | --- |
| **BENEFIT 1** |  |  |  |
|  | 50% popust na mjesečnu naknadu osnovnog paketa | Besplatno  CineStar Premiere | Besplatno  HBO Premium |
| Moja TV Net S | 6 mjeseci | do 31. 12. 2024. | - |
| Moja TV Net M | 6 mjeseci | - | do 31. 12. 2024. |
| Moja TV Net L | 6 mjeseci | - | - |
| Moja TV Full S | 6 mjeseci | do 31. 12. 2024. | - |
| Moja TV Full M | 6 mjeseci | - | do 31. 12. 2024. |
| Moja TV Full L | 6 mjeseci | - | - |
| **BENEFIT 2** |  |  |  |
| Svi Moja TV paketi | Benefit kupovine uređaja iz asemblirane/partnerske ponude za Korisnike | | |

1. Korisnik ostvaruje pravo i na benefit redovne ponude u vidu besplatnog korištenja terminalne opreme/uređaja (CPE).

**Član 5**

**Opšta pravila za sve Korisnike**

1. Ukoliko Korisnik ugovara Moja TV uslugu po osnovu ove Akcije, cijena pristupa za odabrani Moja TV paket iznosi 1 KM (sa PDV).
2. Korisnik Moja TV paketa prilikom prelaska na korištenje Moj izbor usluge nastavlja koristiti benefite iz Akcije do isteka obaveznog trajanja ugovora po osnovu Akcije.
3. Korisnik ima pravo da u toku obaveznog trajanja ugovornog odnosa izvrši promjenu korištenog Moja TV paketa bez sankcija/obaveza po osnovu ove Akcije, izuzev naknada utvrđenih Cjenovnikom i Opštim uslovima, pod uslovom da je novoodabrani paket jedan od Moja TV paketa obuhvaćenih Akcijom. Korisnik u ovom slučaju nastavlja koristiti benefite, na slijedeći način:
   1. za benefit popusta na mjesečnu naknadu, trajanje popusta je u skladu sa novoodabranim paketom;
   2. za benefit besplatnih dodatnih usluga po osnovu Akcije, zadržava se stanje u skladu sa prvobitno odabranim Moja TV paketom.
4. U slučaju promjene na paket koji nije obuhvaćen Akcijom, Korisnik gubi pravo na benefite Akcije i obavezan je platiti penal koji odgovara penalu po osnovu prijevremenog prekida ugovora sa obaveznim trajanjem.
5. Korisnik je obavezan da u slučaju prestanka ugovora za Moja TV paket zaključen po osnovu Akcije, iz bilo kojeg razloga, svu opremu dodijeljenu na korištenje, vrati BH Telecomu ili u suprotnom plati njenu protuvrijednost.
6. U slučaju prestanka ugovora za Moja TV paket zaključen po osnovu Akcije, Korisnik nije obavezan platiti razliku u cijeni pristupa između akcijske i redovne ponude.

**Član 6**

**Pravila za benefit - Popust na mjesečnu naknadu**

1. Popust na mjesečnu naknadu se obračunava na cijenu koja je u Cjenovniku definisana kao iznos mjesečne naknade bez obaveznog trajanja.
2. U slučaju prijevremenog prekida ugovora sa obaveznim trajanjem, a koji je zaključen radi ostvarivanja benefita Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti sve dodijeljene popuste na mjesečnu naknadu za broj mjeseci u kojima je koristio benefit.

**Član 7**

**Pravila za benefit - Besplatno korištenje HBO Premium**

1. Besplatno korištenje HBO Premium paketa je u periodu do 31. 12. 2024. godine
2. HBO Premium paket, pored uključenih HBO i Cinemax TV kanala, omogućava Korisniku besplatno korištenje HBO Max servisa.
3. Korisnik može ovaj benefit aktivirati odmah prilikom podnošenja zahtjeva za Akciju na prodajnom mjestu ili naknadno, samostalno putem bilo kojeg prodajnog kanala.
4. Benefit besplatnog korištenje HBO Premium paketa će se na mjesečnom računu Korisnika za Moja TV uslugu prikazati kao popust od 100%.
5. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po važećem Cjenovniku.
6. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je koristio dodatni paket HBO Premium.

**Član 8**

**Pravila za benefit - Besplatno korištenje CineStar Premiere**

1. Besplatno korištenje CineStar Premiere paketa je u periodu do 31. 12. 2024. godine.
2. Korisnik može ovaj benefit aktivirati odmah prilikom podnošenja zahtjeva za Akciju na prodajnom mjestu ili naknadno, samostalno putem bilo kojeg prodajnog kanala.
3. Benefit besplatnog korištenje CineStar Premiere paketa će se na mjesečnom računu Korisnika za Moja TV uslugu prikazati kao popust od 100%.
4. Ukoliko Korisnik ne deaktivira ovu dodatnu uslugu prije isteka perioda besplatnog korištenja po osnovu Akcije, ista i dalje ostaje aktivna te se naplaćuje po važećem Cjenovniku.
5. U slučaju prijevremenog prekida ugovora sa obaveznim trajanjem, koji je zaključen radi ostvarivanja benefita iz Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti ukupan iznos mjesečnih naknada za mjesece u kojima je koristio dodatni paket CineStar Premiere paket.

**Član 9**

**Pravila za benefit asemblirane/partnerske ponude uređaja**

Svi novi Korisnici koji u toku trajanja Akcije podnesu zahtjev za korištenje bilo kojeg Moja TV paketa imaju mogućnost kupovine terminalne opreme i uređaja iz asemblirane ili partnerske ponude BH Telecoma (Korisniku se dodjeljuje se status „postojeći korisnik“), po uslovima koji važe uz ugovor sa obaveznim trajanjem, a u skladu sa Cjenovnikom i specifičnim uslovima koji se odnose na asembliranu ili partnersku ponudu, koji, između ostalog, uključuju i pravila prestanka/raskida ugovora za asembliranu ili partnersku ponudu.

**Član 10**

**Završne odredbe**

1. Ovi Uslovi su dostupni na prodajnim mjestima BH Telecoma i na službenoj Internet stranici BH Telecoma.
2. Ovi Uslovi se primjenjuju od dana početka realizacije Akcije.
3. Ovi Uslovi ostaju na snazi sve dok postoje prava/obaveze BH Telecoma ili Korisnika u pogledu pružanja/korištenja usluga/paketa/benefita iz Akcije.